**ТЕХНИЧЕСКО ЗАДАНИЕ**

**за**

***ОБОСОБЕНА ПОЗИЦИЯ № 1 – ИЗВЪНГАРАНЦИОННА АБОНАМЕНТНА СЕРВИЗНА ПОДДРЪЖКА НА КОМПЮТЪРНАТА ТЕХНИКА В МРРБ И РЕГИОНАЛНИТЕ ПОДРАЗДЕЛЕНИЯ В СТРАНАТА***

**по обществена поръчка с предмет**

***„АБОНАМЕНТНО ТЕХНИЧЕСКО ПОДДЪРЖАНЕ НА КОМПЮТЪРНА ТЕХНИКА ЗА НУЖДИТЕ НА МРРБ“***

***СЪСТОЯЩА СЕ ОТ ДВЕ ОБОСОБЕНИ ПОЗИЦИИ***

1. **ОБЩО ОПИСАНИЕ НА ПРЕДМЕТА НА ПОРЪЧКАТА**

Предмет на настоящата процедура е **осъществяването на абонаментно сервизно обслужване на извънгаранционната компютърна техника, собственост на Министерство на регионалното развитие и благоустройството (МРРБ).**

А). Компютърната техника, подлежаща на техническо поддържане, е описана по вид, серийни или инвентарни номера, модели и е посочена в Приложение № 1 към настоящото Техническо задание.

Б). Промяна в обхвата на техниката по т. А) е допустим до 20 % от броя на описаното оборудване по желание на Възложителя.

* 1. **Основна и специфични цели на предмета на поръчката**

Целта е чрез откриването на процедура по реда на Закона за обществените поръчки (ЗОП), при спазване на основните принципи при възлагане на обществени поръчки, посочени в чл. 2 от ЗОП, а именно – публичност и прозрачност, свободна и лоялна конкуренция, равнопоставеност и недопускане на дискриминация, да бъде избран изпълнител на услугата, предложил *икономически най-изгодна оферта* за изпълнение.

* 1. **Основни дейности при изпълнението на поръчката**
     1. Извършване на конфигурация, преконфигурация и мониторинг на компютърната техника, описана в Приложение № 1 към настоящото задание по заявка на Възложителя.
     2. Изготвяне на експертни оценки на компютърна техника, която е функционално негодна или неотговаряща на съвременните технически изисквания.
     3. Извършване на диагностика и отстраняване на технически неизправности, подмяна на дефектирали компоненти.
     4. Изготвяне на препоръки и насоки за оптимизиране работата на компютърните устройства на Възложителя въз основа на извършените анализи и проведени тестове.
     5. Извършване на годишна профилактика на компютърните конфигурации, включваща:
* отваряне на компютъра;
* изваждане на охлажданията и радиаторите;
* почистване на прашните вентилатори и радиатори;
* преглед за видими проблеми по вентилатори и другите елементи на компютъра;
* смазване на вентилаторите и подмяна на термопаста между процесора и радиатора;
* почистване на останалия прах в кутията;
* сглобяване на компютъра и тестване.
  + 1. извършване на други услуги, свързани с осигуряването на технически изправна компютърна техника.

1. **ОЧАКВАНИ РЕЗУЛТАТИ**

Професионална поддръжка на място и отстраняване на технически неизправности по компютърната техника, които пречат за нормалното протичане на работните процеси в МРРБ.

1. **ВРЕМЕ И МЯСТО ЗА ИЗПЪЛНЕНИЕ**

Абонаментното обслужване се извършва в сградите на Възложителя на долупосочените адреси:

1. София ул.”Св. Св. Кирил и Методий“ 17-19;
2. София ул. „Алабин“ № 16 (Дирекция „Технически правила и норми);
3. Регионалните звена в Бургас, Варна, Видин, Пловдив, Русе, Хасково, Кюстендил, Плевен и Смолян, както следва:

СЗР за планиране – ГД „ПРР” и СЗР за планиране – ГД „СПРРАТУ”

**Видин** - ул. „Цар Симеон Велики” 69А, етаж 4;

СЦР за планиране – ГД „ПРР” и СЦР за планиране – ГД „СПРРАТУ

**Русе** -площад „Свобода” 6, етаж 6;

СИР за планиране – ГД „ПРР” и СИР за планиране – ГД „СПРРАТУ”

**Варна** -ул. „Преслав” 51, етаж 2;

ЮЦР за планиране – ГД „ПРР”

**Пловдив** -ул. „Богомил” 31, етаж 4;

ЮЦР за планиране – ГД „СПРРАТУ“

**Пловдив** - ул. „Никола Мушанов“ №1;

ЮИР за планиране – ГД „СПРААТУ”

**Бургас**

Ул. Александровска № 7-9

ЮИР за планиране – ГД „ПРР”

**Бургас**

бул. „Стефан Стамболов” 120, етаж 5

При невъзможност за ремонтиране на повредената техника на място, Изпълнителят я приема за поправка в осигурен от него сервиз със съгласието на Възложителя и подписване на предавателно–приемателен протокол, в който задължително фигурира и подпис на материално отговорно лице за компютърната техника в МРРБ. В този случай транспортните разходи са за сметка на Изпълнителя.

При изнасяне на компютърна техника от сградата, в която е инсталирана, хард дисковете се демонтират и се оставят в МРРБ.

1. **ОРГАНИЗАЦИЯ И МЕТОД НА ИЗПЪЛНЕНИЕ**
   1. В срок до 10 (десет) дни от сключване на договора, Изпълнителят следва да осигури основна точка на контакт (тип Неlр Desк), през която да протича цялата комуникация между него и Възложителя.
   2. Изпълнителят приема всички заявки, които Възложителят е направил чрез писмо, факс, по e-mail или по телефон, като при последните два начина на заявяване се прави писмено потвърждение. Заявката трябва да съдържа всички данни за техническата неизправност и възникването й, с които разполага Възложителя, а така също име и телефон за връзка на служителя, заявил техническата неизправност от страна на Възложителя.
   3. Изпълнителят спазва време за реакция, през което е длъжен да извърши точна диагностика, целяща предприемането на последващи оптимални действия за отстраняване на техническата неизправност.
   4. При подаден от служител на дирекция „ИКС“ в МРРБ сигнал за техническа неизправност, която трябва да бъде спешно отстранена, се извършва “инцидентно посещение” в срока по т. 4.3 - посещение на специалист на Изпълнителя на място в МРРБ
   5. В рамките на времето за реакция се информира служител на дирекция „ИКС“, в МРРБ за сериозността на техническата неизправност и времето, което ще бъде необходимо за пълното й отстраняване.
   6. След отстраняване на техническата неизправност се изготвя чрез представителя на Изпълнителя (сервизен инженер) констативен протокол, в който се вписва обективното състояние и всички предприети действия по отстраняване на техническата неизправност. Протоколът се изготвя в присъствието на упълномощено лице на МРРБ и се подписва от представителите на двете страни по договора.
2. **СЪГЛАСУВАТЕЛНИ ПРОЦЕДУРИ ПО ПРИЕМАНЕ**
   1. Ако за отстраняването на технически неизправности се налага замяна на резервни части, Изпълнителят е длъжен да посочи писмено (в констативен протокол) установената повреда и необходимите за ремонта оригинални резервни части от производителя на техниката с гаранция за качество, срока и цените, на които може да ги осигури.
   2. В случай на нужда от закупуване на резервни части за техниката на Възложителя, в констативния протокол относно повредата, Изпълнителят следва да обоснове техническата невъзможност на ремонта без тези части и да попълни кратък въпросник за целесъобразност на ремонта, включващ:

* ориентировъчна цена на техника втора употреба със съпоставими параметри;
* ориентировъчна цена на нова техника с подобни параметри и какви по-добри възможности предлага тя;
* становище за целесъобразност от извършването на ремонта или предложение за бракуване.
  1. Възложителят има право на преценка относно цените по въпросника към констативния протокол по т. 5.2 и осигуряването на специфицираните части. Влагането на резервни части без одобрение от директор на дирекция „ИКС“ в МРРБ и без писмена гаранция за качество е за сметка на Изпълнителя. При заплащане на резервни части, подменените такива се предават на определения за взаимодействие служител на министерството.
  2. С изтичането на всяко тримесечие от сключването на договора, Изпълнителят изготвя и представя на Възложителя протокол, в който се описват всички извършени в отчетното тримесечие услуги. Същият се подписва от директора на дирекция „ИКС“ в МРРБ в срок от 3 (три) работни дни от получаването му и заедно с приложената към него фактура са основание за плащане на съответната **абонаментна вноска**;
  3. Ако за отстраняването на повредата, Изпълнителят е вложил **резервни части,** одобрени от МРРБ, Възложителят му ги заплаща след приемане на извършения ремонт, в срок до 15 (петнадесет) работни дни от представяне на оригинална данъчна фактура, по цени, посочени в протокола по т. 5.1 от настоящото задание.
  4. Изпълнителят извършва всички дейности по договора за поръчката чрез свои сертифицирани технически специалисти, които разполагат със съответната квалификация и умения.

1. **МИНИМАЛНИ ИЗИСКВАНИЯ КЪМ ТЕХНИЧЕСКИТЕ И ФИНАНСОВИТЕ ВЪЗМОЖНОСТИ И ПРОФЕСИОНАЛНАТА КВАЛИФИКАЦИЯ НА УЧАСТНИКА**

6.1 Представяне на декларация от участника, че при изпълнение на поръчката ще се използват само оригинални резервни части на фирмите-производители на компютърната техника по Приложение № 1 към настоящото Техническо задание.

6.2. Списък на основните договори с предмет, подобен на предмета на поръчката, изпълнени през последните 3 (три) години, на обща стойност не по-малко от 100 000 лв. (сто хиляди лева) и описани:

* предмет на договора;
* срок на договора;
* стойност на договора;
* възложител.

6.3 Не по-малко от 2 (две) препоръки за добро изпълнение от предишни възложители за поръчки с предмет, подобен на предмета на поръчката, изпълнени през последните три години.

6.4. Сертификат ISO 9001/2008 с обхват инсталация и сервиз на компютърна техника на участника или еквивалентен с обхват, съответстващ на предмета на поръчката. Доказва се със заверено от участника копие от сертификат за въведена система на управление на качеството ISO 9001:2008 или еквивалентен.

6.5. Сертификат ISO 27001:2005 с обхват инсталация и сервиз на компютърна техника на участника или еквивалентен с обхват, съответстващ на предмета на поръчката. Доказва се със заверено от участника копие от сертификат за въведена система на информационна сигурност ISO 27001:2005 или еквивалентен.

6.6. Списък на сервизните бази, които могат да обслужват техниката по предмета на поръчката на територията на цялата страна, но задължително в градовете София, Варна, Пловдив, Бургас, Видин и Русе с посочени адреси и телефони.

6.7. Списък на не по-малко от 20 (двадесет) технически специалисти със следните изисквания за квалификация, умения и опит:

* Сертификат за сервизен специалист на поне една от марките, посочена в Приложение № 1. Доказва се за всеки един специалист с копие от сертификат, издаден от производителя на марката или оторизиран представител на марката за България;
* Не по-малко от една година опит в работата със съответния производител. Доказва с датата на договора или копие от трудова книжка.

6.8 Списък на не по-малко от 3 (три) сервизни компетенции за марки, посочени в Приложение № 1 към настоящото задание. Доказва се с копие на сервизен договор, сертификат или официален документ от представителството на съответната марка техника, който оторизира Изпълнителя.

**ПРИЛОЖЕНИЕ № 1**

КЪМ ТЕХНИЧЕСКО ЗАДАНИЕ

за

*ОБОСОБЕНА ПОЗИЦИЯ № 1 – ИЗВЪНГАРАНЦИОННА АБОНАМЕНТНА СЕРВИЗНА ПОДДРЪЖКА НА КОМПЮТЪРНАТА ТЕХНИКА В МРРБ И РЕГИОНАЛНИТЕ ПОДРАЗДЕЛЕНИЯ В СТРАНАТА*

по обществена поръчка с предмет

*„АБОНАМЕНТНО ТЕХНИЧЕСКО ПОДДЪРЖАНЕ НА КОМПЮТЪРНА ТЕХНИКА ЗА НУЖДИТЕ НА МРРБ“*

*СЪСТОЯЩА СЕ ОТ ДВЕ ОБОСОБЕНИ ПОЗИЦИИ*